ÅR C

2. SØNDAG I PÅSKEN

**BARMHJERTIGHEDENS SØNDAG**

P: Kære kristne! Den opstandne Kristus giver os troens kraft og tryghed. Lad os vende os i bøn til ham, som blev oprejst fra de døde:

1. At alle, som er sat til at forkynde opstandelsen,

 selv må tro på det, de forkynder.

 Derom beder vi.

A: Herre, hør vor bøn.

2. At de, som indtager en høj stilling i samfundet,

 må vove at bekende troen på Jesu opstandelse.

 Derom beder vi.

A: Herre, hør vor bøn.

3. At de syge og lidende nu som i apostlenes dage

 må mærke kraften fra Den opstandne.

 Derom beder vi.

A: Herre, hør vor bøn.

4. At alle de, som i disse dage for første gang

 modtager de hellige sakramenter,

 må finde tro og glæde i mødet med Den opstandne.

 Derom beder vi.

A: Herre, hør vor bøn.

P: Himmelske Fader, almægtige Gud,

 du, som oprejste din Søn fra de døde,

 giv, at vi alle vore dage må tro på budskabet om,

 at han er opstanden,

 og vandre med ham i glæde over dette.

 Ved Kristus, vor Herre.

A: Amen.